Keha puhastumineKehakaalLaste toituminePsühholoogiaRasvad toidus & inimkehasSport & toitumineSüsivesikud toidus & inimkehasTaimetoitlusTervise toetamine toiduga Diabeet Hingamisteede probleemid Hormonaalsed probleemid Immuunsuse toetamine Liigeste & luude tervis Nahk, juuksed & küüned Peavalu Psüühilised probleemid & toitumine Seedimise toetamine Südame-veresoonkonna tervis Vähk & toitumineTervislik toitumineToiduainetestToidutalumatus & -allergiaToitained Fütotoitained Mineraalained VitamiinidUni
#000003
Küüslaugu (Allium sativum) liitsibul koosneb 12-16st osasibulast ehk küüslauguküünest. On olemas üle 30 küüslaugusordi, kõige levinumad on valge, roosa ja lilla küüslauk. Maitseomadustelt on küüslaugud sarnased ning sordid erinevadki üksteisest eeskätt suuruse ja värvuse poolest. Küüslauk sisaldab bakteritsiidse toimega ühendeid rohkem kui sibul.
#000006
Küüslauk on ammutuntud köögivili, mida võiks ka ravimtaimeks nimetada
#000007
Küüslauku on kasutatud väga erinevate haiguste korral, kuid peamiselt nakkushaiguste ärahoidmiseks ja nende raviks. Näiteks 18. sajandil kasutasid venelased küüslauku gripirohuna, mistõttu seda on nimetatud ka vene penitsilliiniks. Louis Pasteur märkas oma katsetes (1858), et küüslaugumahlal on ülimalt efektiivne antibakteriaalne toime.1 Tänapäeval diskuteeritakse selle üle, kas ja kuivõrd võib küüslaugust kasu olla südame-veresoonkonnahaiguste ennetamisel.
#000008
Küüslauk on laukude (Allium) perekonna taim. Kõikides laukudes leidub väävlit sisaldavaid eeterlikke õlisid jt bioaktiivseid ühendeid, mis annavad neile tugeva spetsiifilise lõhna ja kibeda maitse. Nende koorimine või tükeldamine võib panna silmad vett jooksma. Laukude bakteritevastast toimet ja head mõju südame-veresoonkonnale seostataksegi neis sisalduvate bioaktiivsete ühenditega, millel on tõestatult antimikroobne ning ka mitmete seente vastane toime.2 Nii küüslauku kui ka sibulat on ammustest aegadest kasutatud rahvameditsiinis.
#000009
Küüslauk on süsivesikute- ja tärkliserikas lauguline. Nutridata andmebaas näitab, et 100 grammis küüslaugus on süsivesikuid 28,4 g, millest kiudained moodustavad 4,1 g, tärklis 21,9 g ja erinevad suhkrud 2,4 g. 50 grammi küüslauku katab päevasest kaaliumivajadusest, samuti B1-, B3-, B5- ja B6-vitamiini vajadusest 10%. Küüslauku võib pidada ka fosfori-, raua- ja mangaanirikkaks köögiviljaks, samuti on seal natuke C-vitamiini.
#000010
Bioaktiivsete ühendite sisaldus küüslaugus jääb vahemikku 0,1 – 0,3 %. Tähtsamateks neist on alliin, diallüüldisulfiid, S-metüül-l-tsüsteiinsulfoksiid, ajoeen ning viimase derivaadid. Kõige olulisemaks bioaktiivseks ühendiks küüslaugus peetakse alliini, täpsemalt küll ensüüm allinaasi toimel sellest sünteesitavat allitsiini. Terves ja vigastamata küüslaugus allitsiini ei leidu, see tekibki alles taimerakkude mehaanilisel purustamisel. Usutavasti kaitseb küüslauk end sel viisil taimekahjurite eest.
#000011
Allitsiin on väga ebapüsiv ühend, mis laguneb kiiresti nii kõrge temperatuuri, valguse kui õhu toimel. Seetõttu on küüslauku kõige tervislikum tarvitada värskelt ning termiliselt töötlemata. Allitsiini ebapüsivus kuivatamisel muudab küsitavaks ka tabletivormis ning muude lõhnatute küüslauku sisaldavate toidulisandite efektiivsuse. Küüslaugu kuivatamisel ja säilitamisel muutub allitsiin püsivamateks väävlit sisaldavateks orgaanilisteks ühenditeks, millest tähtsaimaks peetakse S-allüültsüsteiini. Kuigi ka nendel ühenditel on teatud bioloogiline aktiivsus, pole see võrreldav värske küüslaugu toimega.3
#000012
Mida ütleb küüslaugu tervislikkuse kohta teaduskirjandus?
#000013
Näiteks kirjeldatakse ühes 2015. aastal avaldatud artiklis küüslaugus leiduvate bioaktiivsete ühendite mõjust veresoonte seintele ning seda, kuidas need takistavad trombide moodustumist tänu hüübimisvastasele, veresooni laiendavale, verelipiidide taset korrastavale ja ateroskleroosivastasele toimele.4
#000014
Küüslaugu söömisest võib kasu olla, kuid kindlasti pole see kahjulik
#000017
Seetõttu soovitame kasutada küüslauku kõikides toitudes, kus vähegi võimalik. Küüslauku võib tarvitada nii toorelt kui küpsetatult, aga ka toidulisandina – kapsli, tableti või ekstraktina. Kuna peamise toime annab küüslaugule allitsiin, millest tuleb ka küüslaugu spetsiifiline lõhn, siis lõhnatute küüslaugupreparaatide tarbimise mõttekuses võib kahelda.
#000018
Tundlikuma seedesüsteemiga inimestele ei pruugi toores küüslauk sobida, see võib neil kõrvetisi ja kõhuvalu põhjustada. Samuti võib küüslaugu liiga tugev lõhn vastumeelne olla.
#000019
Uudiskirjast leiad infot meie tulevaste koolituste ja tegemiste kohta ning uudiseid toitumisteraapia valdkonnast.
#000021